Ալիսիա Թերզյան

**Ալիսիա Թերզյան** (), հայ դիրիժոր, կոմպոզիտոր, դաշնակահարուհի, հասարակական գործիչ, երաժշտագետ, դասախոս, *Encuentros Group* համույթի գեղարվեստական ղեկավար։

## Կենսագրություն
Ալիսա Թերզյանը ծնվել է 1934 թվականի հուլիսի 1-ին, Արգենտինայի Կորդովա քաղաքում։ 1954 թվականին ավարտել է Բուենոս Այրեսի ազգային կոնսերվատորիայի դաշնամուրի և 1959 թվականին ստեղծագործության բաժինները։ Ուսումնասիրությունը շարունակել է Վենետիկի Սուրբ Ղազար կղզում, կոմպոզիցիայի դասեր է առել Ալբերտո Ջինասթերիայից։ Վենետիկի Սուրբ Ղազար կղզում ուսումնասիրել է հայ միջնադարյան հոգևոր երգարվեստը՝ Տեր հայր Լեոնսիո Դայանի ղեկավարությամբ։ 

1968 թվականին նա Բուենոս Այրեսում ստեղծել է Ժամանակակից երաժշտության միջազգային Encuentros փառատոնը, իսկ 1978 թվականին՝ «Grupo Encuentros» ժամանակակից երաժշտության համույթի հիմնադիր-ղեկավար, նախագահում է Argentine Music Council-ը։ Գրել է սիմֆոնիա, ջութակի և Նվագախմբի կոնցերտ, «Ատմոսֆերներ» դաշնամուրի զուգանվագ, կամերային անսամբլային գործեր, սոնետներ ձայնի և դաշնամուրի համար և այլն։

Ուսուցչական լայն կարիերայով նա նաև հետազոտող է 20-րդ դարի արգենտինական երաժշտության և Լատինական Ամերիկայի ժամանակակից երաժշտության մասին:

1972 թվականից բազմիցս հանդես է եկել Երևանում։ Բուենոս Այրեսի կոնսերվատորիայի պրոֆեսոր է, Արգենտինայի կոմպոզիտորների միության քարտուղար, Հարավային Ամերիկայի ժամանակակից երաժշտության ընկերության նախագահ, Հարավային Ամերիկայի և Կարիբյան ավազանի երկրների միջազգային երաժշտական խորհրդի ներկայացուցիչ ՅՈՒՆԵՍԿՕ-ում, Հայ երաժշտական գործադրություն ընկերության հիմնադիր։ Դասախոսություններ է ունեցել Եյլի համալսարանում (ԱՄՆ), Փարիզի ՅՈՒՆԵՍԿՕ-ի Մեծ դահլիճում, ԱՄՆ-ի և Եվրոպայի մի շարք համալսարաններում։ Թերզյանը հանդես է եկել տարբեր հանձնաժողովներում՝ Լիսաբոնի Գյուլբենկյան հիմնադրամ, Լոնդոնի, Զագրեբի փառատոներ, Զալցբուրգի «*Aspekte*» փառատոն, Գրենոբլի սիմֆոնիկ նվագախումբ, Բուենոս Այրեսի ժամանակակից արվեստի թանգարան, «*Banco Mayo*» հիմնադրամ, «*Radio France*» և այլն։ Եղել է Արգենտինայի Երաժշտության խորհրդի (*CAMU*) նախագահը, Երաժշտության միջազգային խորհրդի (*CIM*, 1990-1993) փոխնախագահը, Երեք Ամերիկաների երաժշտության խորհրդի գլխավոր քարտուղարը (*COMTA*)։

## Անդամակցություն
* «Գեղարվեստի ակադեմիայի անդամ» (Չիլի)
* «Երաժշտական ակադեմիայի անդամ» (Վալենսիա, Իսպանիա)

## Պարգևներ, մրցանակներ
* Երաժշտության ազգային բարձրագույն մրցանակ (198))
* Արգենտինայի կոմպոզիտորների միության (1971), ՀԿՄ Կոմիտասի անվան (1983) մրցանակներ
* Ամենայն հայոց կաթողիկոս Վազգեն Առաջինի կողմից Ալիսիա Թերզյանին շնորհվել է «Սուրբ Սահակ» և «Սուրբ Մեսրոպ» մեդալներ (1988)
* Միջազգային երաժշտական խորհրդի կողմից՝ «Մոցարտ» շքանշան (1995)
* Թերզյանի մի շարք ստեղծագործություններ պարգևատրվել են Բուենոս Այրեսի քաղաքապետարանի (1964) և Արվեստի ազգային հիմնադրամի կողմից
*2013 թվականին Թերզյանը Արգենտինայի խորհրդարանի խողմից ստացել է «Արգենտինական մշակույթի գերազանց գործիչ» կոչում
* Ֆրանսիայի կառավարության Ակադեմիական արմավենու շքանշան
* ՅՈՒՆԵՍԿՕ-ի գլխավոր քարտուղարի «Պիկասո Միրո» մեդալ՝ լատինաամերիկյան կոմպոզիտորների աջակցության և տարածման համար

## Ծանոթագրություններ

## Արտաքին հղումներ
* Պաշտոնական կայք

Կատեգորիա:20-րդ դարի դասական կոմպոզիտորներ
Կատեգորիա:Արգենտինահայ դաշնակահարներ
Կատեգորիա:Արգենտինահայ դիրիժորներ
Կատեգորիա:Արգենտինահայ կոմպոզիտորներ
Կատեգորիա:Արգենտինահայ հասարակական գործիչներ
Կատեգորիա:Կին դասական կոմպոզիտորներ
Կատեգորիա:Հայ երաժշտագետներ
Կատեգորիա:Սուրբ Ղազար կղզու միաբանության շրջանավարտներ